తిరువళ్ళూర్ జిల్లా

తిరువళ్లూరు జిల్లా, భారతదేశం తమిళనాడు రాష్ట్రం లోని పరిపాలనా జిల్లాలలో ఇది ఒక జిల్లా. ఈ జిల్లాకు వేగంగా అభివృద్ధి చెందుతున్న తిరువళ్లూరు నగరం జిల్లా కేంద్రంగా ఉంది. జిల్లా పట్టణ, గ్రామీణ లక్షణాల రెండిటి మిశ్రమాన్ని కలిగి ఉంది. తిరువళ్లూరు జిల్లా తూర్పు భాగం పట్టణ లక్షణాలతో ఆధిపత్యం చెలాయించగా, జిల్లా ఉత్తరభాగం దానిస్థానం కారణంగా ఆంధ్రసంస్కృతి ప్రభావాన్నికలిగి ఉంది. 2011లో జిల్లాలో ప్రతి 1,000 మంది పురుషులకు 987 స్త్రీల లింగనిష్పత్తితో 3,728,104 మంది మొత్తం జనాభాతో ఉంది. జిల్లాలో తిరువళ్లూరు తిరుత్తణి, పొన్నేరి అనే మూడు రెవెన్యూ విభాగాలు ఉన్నాయి.  తిరువళ్లూరు విభాగం కింద నాలుగు, తిరుత్తణి విభాగం కింద రెండు, పొన్నేరి విభాగం పరిధిలో రెండు తాలూకాలు ఉన్నాయి. జిల్లాలో మొత్తం 46 ఫిర్కాలు, 820 రెవెన్యూ గ్రామాలు ఉన్నాయి. అలాగే 12 బ్లాకులు, ఐదు పురపాలికలు, పది పట్టణ పంచాయతీలు ఉన్నాయి.జిల్లా పరిధిలో గ్రామీణాభివృద్ధి కార్యకలాపాలు అమలవుతున్నాయి.

 భౌగోళిక శాస్త్రం 
తిరువల్లూర్ నగరానికి ఉత్తరాన ఆంధ్రప్రదేశ్ రాష్ట్రం లోని తిరుపతి, చిత్తూరు జిల్లాలు, తూర్పున బంగాళాఖాతం, ఆగ్నేయంలో చెన్నై జిల్లా, దక్షిణాన కాంచీపురం, చెంగల్పట్టు జిల్లాలు, వాయువ్య సరిహద్దులో వెల్లూరు, పశ్చిమాన రాణిపేట జిల్లాలు సరిహద్దులుగా ఉన్నాయి. జిల్లాలోని ఎక్కువ తీరప్రాంతం చదునుగా ఉంటుంది.కానీ ఇతర ప్రాంతాలలో ఇది అలలుగా, కొన్నిచోట్ల కొండలుగా ఉంటుంది. జిల్లాలోని ఉత్తర తాలూకాలైన పొన్నేరి, ఉత్తుక్కోట్టై, గుమ్మిడిపుండి తదితర ప్రాంతాలకు ప్రకృతి రమణీయత పెద్ద అందంగా ఉండదు. తిరుత్తణి తాలూకాలో అనేక కొండలు చెల్లాచెదురుగా కనిపిస్తాయి. జిల్లాలో నేల ఎక్కువగా ఇసుక, క్షారాలు, రాతితో కలిపి ఉంటుంది. ఉపరితలంలో కనిపించే శిలలు వేరు చేయబడిన ద్రవ్యరాశిలో ఉంటాయి. అందువల్ల చాలా సారవంతమైన దానిలాగా ఉండదు. సముద్రతీరానికి సమీపంలో కనిపించే నేల నాసిరకం భూమి. ఇది కాజురినాస్ మొక్కలను పెంచడానికి బాగా అనుకూలంగా ఉంటుంది. జిల్లాలో ఎలాంటి ప్రాముఖ్యత కలిగిన ఖనిజం లభ్యం లేదు. ఈ జిల్లాలో చెప్పుకోదగ్గ ఎత్తులోఎక్కువ కొండలు లేవు. సెయింట్ థామస్ మౌంట్ లాగా కొన్ని శంఖాకార కొండలు లేదా చిన్నఎత్తులో ఉన్నకొండలు ఉన్నాయి. తిరుత్తణిలో కొన్ని కొండలు కనిపిస్తాయి. చాలా కొండలు రాళ్లతో ఉంటాయి.ఈ కొండల వాలులలో ఎటువంటి పచ్చని వృక్షసంపద కనిపించదు. జిల్లాలో అడవుల విస్తీర్ణం చాలా తక్కువ. జిల్లా సగటు సాధారణ వర్షపాతం 1104 మి.మీ ఉంటుంది. అందులో వర్షం 52% ఈశాన్య రుతుపవనాల కాలంలో, 41% నైరుతి రుతుపవనాల కాలంలో ఉంటుంది.

 జనాభా శాస్త్రం 
2011 భారత జనాభా లెక్కల ప్రకారం, తిరువళ్లూరు జిల్లాలో 37,28,104 జనాభా ఉంది. ప్రతి 1,000 మంది పురుషులకు 987మంది స్త్రీల లింగ-నిష్పత్తి ఉంది. ఇది జాతీయ సగటు 929 కంటే చాలా ఎక్కువ  నగర జనాభా మొత్తంలో 4,05,669 మంది ఆరు సంవత్సరాల కంటే తక్కువ వయస్సువారు  ఉన్నారు. అందులో 2,08,449 పురుషులు ఉండగా, స్త్రీలు 1,97,220 మంది ఉన్నారు. జనాభాలో షెడ్యూల్డ్ కులాలు వారు 22.04% మంది ఉండగా, షెడ్యూల్డ్ తెగలు జనాభా 1.27% మంది ఉన్నారు. జిల్లా సగటు అక్షరాస్యత రేటు 74.88%,ఇది జాతీయసగటు 72.99% కంటే ఎక్కువ ఉంది. జిల్లాలో 9,46,949 గృహాలు ఉన్నాయి.జిల్లా జనాభా మొత్తంలో 1,538,054 మంది కార్మికులు ఉన్నారు, వీరిలో 60,436 మంది సాగుదారులు, 1,73,150 మంది ప్రధాన వ్యవసాయ కార్మికులు, 41,742 మంది గృహ పరిశ్రమలపై ఆధారపడినవారు, 9,72,590 మంది ఇతర కార్మికులు, 2,90,136 మంది ఉపాంత కార్మికులు, 13,008 ఉపాంత కార్మికులు ఉన్నారు. తమిళం అధికారిక భాష. జిల్లా లోని గుమ్మడిపూండి పారిశ్రామిక ప్రాంతంలో కొంతమంది వైట్ కాలర్ ఇంగ్లీష్ కార్మికులు, ఉత్తర-భారత కార్మికులు ఉన్నారు. మద్రాసు ప్రెసిడెన్సీ కాలం నుండి తక్కువమంది ప్రజలు తెలుగు మాట్లాడతారు. జిల్లా జనాభాలో 1:20 నిష్పత్తిలో తెలుగు నివాసితులు జిల్లాలో స్థిరపడ్డారు.

జిల్లాలోని పెద్ద ప్రాంతాలను చెన్నై జిల్లాకు చేర్చిన తరువాత, 2021లో జిల్లాలో 2,721,363 జనాభా ఉంది, అందులో గ్రామీణ ప్రాంతాల జనాభా 20,25,361 మంది కాగా, పట్టణ ప్రాంత జనాభా 6,96,012 మంది ఉన్నారు.

 ఆర్థిక వ్యవస్థ 
పారిశ్రామిక అభివృద్ధి పరంగా తమిళనాడులో అత్యంత వేగంగా అభివృద్ధి చెందుతున్న జిల్లాలలో తిరువళ్లూరు జిల్లా ఒకటి. జిల్లాలో కామరాజర్ నౌకాశ్రయం, ఉత్తర చెన్నై థర్మల్ పవర్ స్టేషన్, నేషనల్ థర్మల్ పవర్ కార్పొరేషన్, ఎల్&టి చేపల భవనం, హిందుస్థాన్ మోటార్స్, సి.పి.సి.ఎల్, ఎన్నూర్ (తొండియార్‌పేట్) వంటి అనేక ప్రముఖ పరిశ్రమలు ఉన్నాయి. ఇందులో ఎన్నోర్ థర్మల్ పవర్ స్టేషన్, అవడి ట్యాంక్ ఫ్యాక్టరీ ఉన్నాయి.

జిల్లాలో తొమ్మిది పారిశ్రామిక వాడలు ఉన్నాయి, ఆరు ప్రభుత్వ, మూడు ప్రైవేట్ సంస్థలచే అభివృద్ధి చేయబడ్డాయి.

ప్రభుత్వ పారిశ్రామిక వాడలు

 ఎలక్ట్రికల్ పారిశ్రామిక వాడ , కాకలూర్.
 సిడ్కో పారిశ్రామిక వాడ, కాకలూర్
 పెట్రోకెమికల్ పారిశ్రామిక వాడ, విచూర్
 సిడ్కో పారిశ్రామిక వాడ , ఆర్.కె. పేట్
 సిడ్కో పారిశ్రామిక వాడ, గుమ్మిడిపూండి
 సిడ్కో పారిశ్రామిక వాడ, తిరుమజిసై

ప్రైవేట్ పారిశ్రామిక వాడలు

 ఎం.ఎం.ఐ. పారిశ్రామిక వాడ, అలపక్కం
 మొచ్చరం పారిశ్రామిక వాడ , వేలప్పన్ చావడి
 ఏకాంబర నాయకర్ పారిశ్రామిక వాడ, అలపక్కం

జిల్లాలో 16,940 చిన్న తరహా పరిశ్రమలు ఉన్నాయి, వాటిలో ఆహారం, కలప, వస్త్ర, రసాయన, ఇంజనీరింగ్, నాన్-మెటాలిక్, లెదర్ పరిశ్రమలు ఉన్నాయి.

 పాలన 

 రెవెన్యూ విభాగాలు, తాలూకాలు 
తిరువళ్లూరు జిల్లాలో మూడు రెవెన్యూ విభాగాలు, తొమ్మిది తాలూకాలు ఉన్నాయి:

 పొన్నేరి రెవెన్యూ డివిజన్ - పొన్నేరి తాలూకా, గుమ్మిడిపూండి తాలూకా
 తిరువళ్లూరు రెవెన్యూ డివిజన్ - ఉత్తుక్కోట్టై తాలూకా, తిరువళ్లూరు తాలూకా, పూనమల్లి తాలూకా, ఆవడి తాలూకా
 తిరుత్తణి రెవెన్యూ డివిజన్ - తిరుత్తణి తాలూకా, పల్లిపట్టు తాలూకా, ఆర్.కె. పేట్ తాలూకా

ఆవడి, పూనమల్లి, తాలూకాలు చెన్నై మెట్రోపాలిటన్ ప్రాంతంలో ఉన్నాయి .

 రెవెన్యూ బ్లాక్‌లు, నగరపాలికలు, పురపాలికలు 
జిల్లాలోని రెవెన్యూ బ్లాక్‌లు క్రిందివి.

 ఎల్లాపురం
 గుమ్మిడిపూండి
 కదంబత్తూరు
 మింజూర్
 పల్లిపట్టు
 పూనమల్లి
 పూండి
 పులాల్
 ఆర్.కె.పేట్
 షోలవరం
 తిరువళ్లూరు
 తిరుత్తణి
 తిరువళంగాడు
 విల్లివాక్కం

తిరువళ్లూరు జిల్లాలో ఒక నగరపాలక సంస్థ ఉంది.

 అవడి నగరపాలక సంస్థ

జిల్లాలో ఆరు పురపాలికలు ఉన్నాయి.

 తిరువళ్లూరు
 తిరుత్తణి
 పూనమల్లి
 తిరువేర్కాడు
 పొన్నేరి
 తిరునింద్రవూర్

 జిల్లాలోని ప్రముఖులు 

 గుమ్మడి సత్యనారాయణ -భారత విజ్ఞానశాస్త్ర జాతీయ అకాడమీ పురస్కారం పొందిన మద్రాసు ఐఐటీ తెలుగు యువ శాస్త్రవేత్త

 మూలాలు 

 వెలుపలి లంకెలు 

వర్గం:తమిళనాడు జిల్లాలు
వర్గం:తిరువళ్ళూరు జిల్లా